**FELHÍVÁS**

 **2019/2020. nevelési évre történő óvodai beiratkozásról**

A nemzeti köznevelésről szóló 2011. évi CXC. törvény (a továbbiakban: Nkt.) 8. § (1) bekezdése szerint az óvoda a gyermek hároméves korától a tankötelezettség kezdetéig nevelő intézmény.

A nevelési-oktatási intézmények és köznevelési intézmények névhasználatáról szóló 20/2012. (VIII. 31.) EMMI rendelet (a továbbiakban: Rendelet) 12. §-ában foglaltak értelmében az óvodai nevelés a gyermek neveléséhez szükséges, a teljes óvodai életet magában foglaló foglalkozások keretében folyik.

Az Nkt. 49. § (1) bekezdése alapján az óvodába a gyermek harmadik életévének betöltése után vehető fel. Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, a kerületben lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető (Nkt. 8. § (1)).

Az Nkt. 8. § (2) bekezdése kimondja, hogy **a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt.**

Az Nkt. 49. § (1) bekezdése szerint az óvodai felvétel, átvétel jelentkezés alapján történik. Jelentkezni a meghirdetett időpontban a lakóhely szerinti körzetileg illetékes, vagy választott önkormányzati, vagy más fenntartású, nem önkormányzati óvodába lehet.

**Az óvodai beíratás időpontja:**

**2019. április 24. (szerda) 8:00 – 16:00**

**2019. április 25. (csütörtök) 8:00 – 16:00**

**Az óvoda felvételi körzete: Várdomb Község közigazgatási területe**

**Az óvodai jelentkezéshez szükséges okmányok** **a következők:**

* az egyik szülő személyi igazolványa és az ahhoz tartozó lakcímkártya;
* a gyermek személyazonosítására alkalmas a gyermek nevére kiállított személyi azonosítót és lakcímet igazoló hatósági igazolvány; (lakcím kártya, TAJ kártya)
* bölcsődéből óvodába jelentkező gyermek bölcsődei igazolása
* gyermekvédelmi kedvezményről szóló határozat (ha rendelkezik ilyen dokumentummal).

**Kötelező beíratni** azt a gyermeket, aki 2019. augusztus 31. napjáig a harmadik életévét betölti.

* Az a gyermek, aki a nevelési év során a 2,5 éves kort betölti, év közben is jelentkezhet az óvodába, s szabad férőhely esetén nevelési év közben is felvételt nyerhet.
* Amennyiben az óvodai nevelésre kötelezett gyermek óvodakötelezettségét külföldön teljesíti, arról a szülő köteles a beiratkozás idejének utolsó határnapját követő tizenöt napon belül írásban értesíteni a gyermek lakóhelye, annak hiányában tartózkodási helye szerinti illetékes jegyzőt.
* Az óvoda azon sajátos nevelési igényű gyermekek ellátását biztosítja, akik a többi gyermekkel együtt nevelhetők.
* Az óvoda német nemzetiségi nevelést lát el.
* Az értesítést a felvételi eljárás eredményéről az óvodavezető 2019. május 15 -ig írásban megküldi a szülőnek, illetve a törvényes képviselőnek.
* A szülő a döntés kézhezvételtől számított 15 napon belül jogorvoslati kérelemmel fordulhat település jegyzőjéhez. A kérelmet írásban, az óvoda vezetőjénél kell benyújtani. A jegyző a másodfokú eljárás során a nevelési intézményt új döntés meghozatalára utasíthatja.

Kérjük a Kedves Szülőket, hogy gyermeküket a meghirdetett napon írassák be az óvodába, mert amennyiben ezen kötelezettségüknek nem tesznek eleget, a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 247.§ a) pontja alapján szabálysértést követnek el.

Wittendorfer Margit

Intézményvezető